Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis".
Tere tulemast vaatama piibliõpetus- sarja "Iisrael Jumala plaanis."
Seekord räägime Jeesuse õpetustest taevariigist ja Jumala riigist.
Minuga istub Gershon Nerel. Shalom!
Shalom! Tere tulemast!
Jeesus tõi maailma suure vaimse revolutsiooni.
Tema õpetused keskendusid igavesele vaimsele elule,
kontrastina lühikesele maisele elule.
Kas ta kasutas uut lingvistilist sümboolikat, vaimset keelt
või kasutas ta juba olemasolevat vaimset terminoloogiat?
Jeesus võttis kasutusele uued mõisted ja väljendid,
mille kohta Tal olid uued õpetused.
Peame mõistma keelt, mida meie Issand kasutas,
kohanduma Tema terminoloogia ja mõistekombinatsioonidega
ning aru saama, mida Ta mõtles.
Ta õpetas uuest kuningriigist.
Mis kuningriik see on?
On see sõjaline jõud? Impeerium?
Ta rääkis vaimus vaene olemisest.
Ta mainis variseride ja saduseride haputainast.
Ta õpetas kord taevariigist, kord Jumala riigist
ja peame püüdma neil mõistetel vahet teha.
Mida ta ühe või teise mõistega mõtles?
Mis on kuningriik? Mis on taevariik ja mis on Jumala riik?
Mida tähendab väljend 'vaimust vaene'?
Ta õhutab meid vaimus vaeseks saama.
Jeesus ütles Mäejutluses: "Õndsad on vaimust vaesed."
Vaimu kohta ei kasutata mitte suurt, vaid väikest v-tähte.
See tähendab, et õndsad on alandlikud, tasased, jumalakartlikud;
need, kes otsivad Jumalalt tarkust ja juhtimist
ning alandavad end Jumala ette ja on valmis kuuletuma Messiale.
Vaimus vaene olla on järgida sama vaimu, mis on Messiaski.
Ta ütles: "Õppige minust, et mina olen tasane ja südamelt alandlik.
Võtke endi peale minu ike. Järgige minu teid."
Tema on meie eeskuju.
See on meie jaoks väljakutse.
Me ei peaks otsima võimast, uhket ja kuulsat,
vaid olema Jumala ees tasased ja alandlikud.
Mainisid varem mõisteid 'taevariik' ja 'Jumala riik'.
Mis vahe neil on?
Inimesed arvavad vahel, et neil on sama tähendus.
Hoolikalt evangeeliume lugedes mõistame,
et need mõisted ei ole alati automaatselt sünonüümsed.
Meil on Jumala riik ja taevariik.
Neil on põhimõtteline vahe.
Mida Jeesus täpselt Jumala riigi kohta õpetas?
Kui juudid tulid Issandalt küsima, millal tuleb Jumala riik,
vastas Jeesus, et ärge oodake nähtavat riiki,
sest Jumala riik on teie sees.
Mida see tähendab?
Jumala riik on meie mõtteis, meeles, südames.
See on peamine arusaam Jumala riigi kohta.
See riik areneb ja kasvab meie teadvuses,
iga uskliku vaimses elus.
See on põhiarusaam Issanda peamisest õpetusest.
Mida Ta õpetas taevariigi kohta?
Taevariik on reaalsus, mis eksisteerib taevas.
Taevas on üks kuningriik, kus tuhanded inglid
ümbritsevad Isa ja Poja trooni.
See on taevane reaalsus, mida me ootame.
See on konkreetne, määratletud koht.
Jumala riik on meie sees ja taevariik on reaalselt taevas.
Kas on oluline nende vahel vahet teha?
See ei ole nii lihtne.
Mõistame põhimõtteliselt, et üks riik on meie sees ja teine taevas.
Vahel on neil aga sama tähendus
ja sel juhul saame neil vahet teha vastavalt kontekstile.
Vahel, kui tekst räägib Jumala riigist, tähendab see taevariiki.
Vahel räägib tekst taevariigist ja see tähendab riiki meie sees.
Toon näite.
Matteuse evangeeliumis öeldakse: "Õndsad on vaimust vaesed,
sest nende päralt on taevariik." Mida see tähendab?
Antud juhul võib see tähendada mõlemat,
sest vaimust vaestel, alandlikel, tasastel on vaimuelu enda sees,
aga nad pärivad ja saavad õnnistuse
ka füüsilises taevariigis Isa ja Pojaga.
Nad saavad osa mõlemast.
Vahel aga viitab Jumala riik ainult meie teadvuses olevale riigile.
Toimetaja: Hanna Partanen
Eestikeelne tõlge: Monika Jaaguri